[bookmark: _Hlk38360661]
KOOSTÖÖLEPING nr 3.2-1/23/871-1

[bookmark: _Hlk62507072]Transpordiamet, registrikoodiga 70001490, asukohaga Valge 4, 11413 Tallinn, mida esindab volituse alusel Taristu ehitamise ja korrashoiu osakonna põhja üksuse juhataja Viktor Kisseljov
ja 
Viimsi Vallavalitsus, registrikoodiga 75021250, asukohaga  Nelgi tee 1, 74001 Viimsi alevik, Harju maakond (edaspidi KOV), mida esindab vallavanem Illar Lemetti,

edaspidi eraldi nimetatud pool või ühiselt pooled,

võttes arvesse, et:
(i) riigiteede teehoiukava alusel on Transpordiametil 2023. aastal kavas riigitee nr 11250 Viimsi–Randvere km 8,48-8,58 lõigule teeületuskoha ja bussipeatuste rajamine (edaspidi objekt);
(ii) Harju maakonna liikluskomisjoni 27.10.2020 koosoleku protokolli alusel on objekt maakonna prioriteetsete ümberehitamist vajavate liiklusohtlike kohtade objektide koosseisus;
(iii) pooled soovivad ühiselt panustada teedevõrgu arendamisse, liiklusohutuse tõstmisse ja üldise parema liikuvuse tagamisse; 
(iv) Transpordiamet on andnud 07.09.2021 korraldusega nr 1.1-3/21/394 projekteerimistingimused objekti põhiprojekti koostamiseks ning kooskõlastanud need KOV-ga;
(v) Transpordiameti tellimusel on Teedeprojekt OÜ koostanud objekti põhiprojekti, töö nr T00522 (edaspidi projekt), mille asendiplaan on toodud koostöölepingu lisas 1,

sõlmivad pooled koostöölepingu alljärgnevas:

1. Transpordiamet: 
1.1. korraldab projektile ehitusloa andmise menetluses puudutatud isikute kaasamise;
1.2. võtab oma pädevuse piires puudutatud isikute arvamusi arvesse või põhjendab nende arvestamata jätmist;
1.3. annab ehitusloa projektile;
1.4. kutsub poolte esindajad osalema valmisehitatud objekti vastuvõtukomisjoni töös, mille käigus on KOV-il võimalus teha ettepanekuid teostatud töö kvaliteedi osas. Transpordiamet otsustab töövõtjale nõuete esitamise ja töö vastuvõtmise üle.

2. KOV: 
2.1. volitab Transpordiametit läbi viima koostöölepingus nimetatud riigihankeid ning riigihangete seadusest tulenevate otsuste tegemist;
2.2. volitab Transpordiametit esindama KOV-i riigihangete vaidlustuskomisjonis ja kohtutes;
2.3. osaleb koos Transpordiametiga ehitusaegsete kohalikku elu oluliselt mõjutavate probleemide lahendamisel;
2.4. tagab projektiga ette nähtud valgustusrajatiste ühendamise kohaliku omavalitsuse elektrivõrguga või tellib uue elektrivarustuse liitumise;
2.5. rahastab rajatava valgustuse uue elektrivarustuse liitumise kulud, kui see osutub vajalikuks;
2.6. paigaldab bussipeatustesse ootekojad, projektis näidatakse ootekodade asukohad ja rajatakse betoonalused ootekodade paigaldamiseks.

3. [bookmark: _Hlk37318408]Transpordiamet korraldab objekti ühised riigihanked:
3.1. [bookmark: _Hlk500428573]objekti ehitamiseks;
3.2. objekti omanikujärelevalveks;
3.3. [bookmark: _Hlk38361841][bookmark: _Hlk498017966]vajadusel objekti avamiseelse ja -järgse liiklusohutuse auditeerimiseks.

4. Pooled sõlmivad hankemenetluste tulemusena edukate pakkujatega koos kolmepoolsed hankelepingud töö teostamiseks ja teenuse ostmiseks, milles KOV osaleb finantseerijana.

5. [bookmark: _Hlk37318432]Transpordiamet rahastab:
5.1. lepingut objekti ehituseks 75% ulatuses;
5.2. lepingut objekti omanikujärelevalveks 75% ulatuses;
5.3. vajadusel lepingut objekti avamiseelse ja -järgse liiklusohutuse auditeerimiseks 100% ulatuses.

6. [bookmark: _Hlk37318444]KOV rahastab:
6.1. lepingut objekti ehituseks 25% ulatuses;
6.2. lepingut objekti omanikujärelevalveks 25% ulatuses.
[bookmark: _Hlk37318617]
7. Eeldatavad maksumused
7.1. Ehitamise hankelepingu eeldatav maksumus on 90 500 eurot (koos ettenägemata kulude osaga), millele lisandub käibemaks.
7.2. Ehitamise hankelepingust Transpordiameti rahastatava osa eeldatav maksumus on 67 875 eurot (koos ettenägemata kulude osaga), millele lisandub käibemaks.
7.3. Ehitamise hankelepingust KOV rahastatava osa eeldatav maksumus on 22 625 eurot (koos ettenägemata kulude osaga), millele lisandub käibemaks.
7.4. Omanikujärelevalve hankelepingu eeldatav maksumus on 8000 eurot, millele lisandub käibemaks.
7.5. Eelnevates punktides toodud eeldatavate maksumuste asemel arvutatakse tegelikult tasutavad summad hanke võitja pakkumuse alusel.
7.6. Kui riigihanke pakkumuse maksumus ületab eeldatavat maksumust, siis otsustavad pooled hankelepingu sõlmimise võimalikkuse ning vajadusel sõlmivad koostöölepingu muudatuse rahastamise muutmiseks.

8. Riigihangete vaidlustamisega seotud kulud kannab pool, kelle tegevusest või tegevusetusest tulenes vaidlustuse põhjus.

9. Pooled teevad mõistlikke pingutusi, et KOV saaks tema ülesannete täitmiseks kergliiklusteede ja valgustuse rajatiste omanikuks.
9.1. Rajatiste osade kohta, mis asuvad riigile kuuluval maal ning mille kohta ei ole sõlmitud isikliku kasutusõiguse lepingut esitab KOV Transpordiametile taotluse rajatiste osas isikliku kasutusõiguse seadmiseks ning selle põhjal algatab Transpordiamet riigivara kasutamiseks andmise menetluse.
9.2. KOV sõlmib Transpordiametiga notariaalselt lepingu isikliku kasutusõiguse seadmiseks ja lähtuvalt riigivaraseadusest kannab selle toiminguga kaasnevad kulud.
9.3. KOV kannab valgustuse korrashoiu ja elektritarbimisega seotud kulud, sh ka enne isikliku kasutusõiguse lepingu sõlmimist.

10. Poolte kontaktisikud:
10.1. Transpordiameti kontaktisik: Indrek Vendla, tel 5303 6103, e-post indrek.vendla@transpordiamet.ee.
10.2. KOV kontaktisik: Taavi Valgmäe, tel 5623 2830, e-post taavi.valgmae@viimsivv.ee.

11. Pooled kohustuvad teavitama üksteist asjaoludest, mis takistavad koostöölepingust tulenevate kohustuste täitmist, koheselt vastava asjaolu ilmnemisel.

12. Koostöölepingu muudatused, sealhulgas täiendused ja parandused, vormistatakse kirjalikult ning jõustuvad allakirjutamise hetkest, kui pooled ei lepi kokku teisiti. Kirjalikult kokkulepitust erinevat poolte käitumist ega suulisi avaldusi ei loeta koostöölepingu muutmiseks.

13. Koostöölepingul on selle sõlmimise ajal järgmine lisa:
Lisa 1 – objekti asendiplaan.




Poolte allkirjad:


Transpordiamet						KOV

Allkirjastatud digitaalselt					Allkirjastatud digitaalselt

